钦定古今图书集成/方舆汇编/职方典/第1492卷 > 广西府猺獞峒蛮考 府志
## 钦定古今图书集成/方舆汇编/职方典/第1492卷 > 广西府猺獞峒蛮考 府志

府总

僰人　，一名“白人” ，风俗多与汉人同，知礼，能守法。

黑猓猡　，挽髻插骨，簪耳著环，出门则包黑帕，佩刀披毡。性强悍，妇人首戴长布一条，绕头三匝，馀者垂后。身穿布袍，前及膝，后曳地，无开襟。服之，自首笼下，不穿裤。男女俱赤足。

“《阿者猓》猡　” 衣袍亦同，但耳环甚大，类西番僧葛猓猡　。此类性犷悍，以死为勇，好猎，亦戴耳环，骨簪如黑猓猡。但男子著麻衣，妇人袍裙稍短。

鲁屋、猓猡　各土官、土舍之官奴。寨民不戴耳环，性狡猾，通汉语。男人亦戴帽著靴鞋，穿青衣佩刀。妇人衣袍类黑猓猡，但首包青绫帕。俗甚淫。

白猓猡　：俗呼为“所完猓猡。” 性柔弱，善耕种。髻插骨簪，戴耳环，包黑帕，佩小刀，穿麻织衣，披羊

皮，以布裹腿，赤足。妇人衣袍同黑猓猡，但裙稍短。首用青布为囊，状类包巾，以之束发。

“《阿嘻》《猓猡　》。” 其俗衣袍俱同白猓猡，但语言稍异。

白彝　性柔直，善耕作蚕织，居草楼，男戴帕，穿两截衣，著鞋。妇人头戴花首巾，穿围裙，戴大圈耳环，善担担，食鼠虫犬类，无犬不祀，俗呼“摆衣” ，即白彝也。

土獠　，性亦柔，善耕。男子头戴帕，著两截麻衣，穿鞋。女人戴红布一块，上穿颜色斗衣，下穿绣边桶裙，著男鞋。勤织，亦能担担饮食，言语习俗与白彝同。

种家　一作“仲家” ，即沙人。性刚直，出入佩刀，善弓好猎，亦善耕种。男穿青蓝两截衣，头戴青帕跣足。女人如男，束发插簪、戴帕，穿绣衣、绣裙。饮食与白彝同，不淫，亦以劫掠为事。父母亡，亦知戴孝。不食肉，异于诸彝耳。

乌蛮　唐时乌蛮别种，蓬头披毡，衣脚穿鞋，性犷悍，熟者牵牛戴皮，赴市交易。黑爨、僰彝、土獠、沙蛮、猓猡　五种杂居，习性犷悍，据险负固。土獠得犬方祭，妇人以黑线绣布裹头缠腰，猓猡妇以布为袍，圆领大袖，前及膝，后曳地。有争辨，诣鬼神言誓，“直者敢去，曲者退缩。” 黑猓猡自恃其贵而强，好争斗剽掠其间惟有僰人好礼读书，衣冠尚汉俗，

獛喇　，在水下地方，多依大维摩山居住。食生物、生虫，犷悍为甚。